Um an Nasanas

Um an Nasanas () – nedidelė sala Bahreino įlankoje, 4 km į vakarus nuo Bahreino salos. Patenka į Bahreino valstybę (Šiaurės muchafaza). Sala 7 km ilgio, 5 km pločio. Paviršius neaukštas, lygus (iki 12 m aukščio). Salą kerta Karaliaus Fahdo tiltų sistema, jungianti Bahreiną su Saudo Arabija.

Um an Nasanas yra privati karaliaus Hamado bin Isa Al Chalifos valda. Yra dveji rūmai, karališkieji sodai. Įveistos elniaožės gazelės.

Kategorija:Bahreino salos